APCS บวกกว่า 2% นิวไฮในรอบ 2 เดือน หลังปี 60 ฟันกำไรกว่า 3 เท่าตัว โตทะลัก 148.37 ลบ.
APCS บวกกว่า 2% นิวไฮในรอบ 2 เดือน หลังปี 60 ฟันกำไรกว่า 3 เท่าตัว โตทะลัก 148.37 ลบ. โดยปิดตลาดภาคเช้า ราคาอยู่ที่ระดับ 6.95 บาท เพิ่มขึ้น 0.15 บาท หรือ 2.21% สูงสุดที่ระดับ 7.10 บาท ต่ำสุดที่ระดับ 6.80 บาท มูลค่าการซื้อขาย 10.99 ล้านบาท
27 ก.พ. 2561

ผู้สื่อข่าวรายงานว่า หุ้นบริษัท เอเซีย พรีซิชั่น จำกัด (มหาชน) หรือ APCS ปิดตลาดภาคเช้า ราคาอยู่ที่ระดับ 6.95 บาท เพิ่มขึ้น 0.15 บาท หรือ 2.21% สูงสุดที่ระดับ 7.10 บาท ต่ำสุดที่ระดับ 6.80 บาท มูลค่าการซื้อขาย 10.99 ล้านบาท โดยราคาหุ้นปรับตัวขึ้นสูงสุดในรอบ 2 เดือน หลังราคาหุ้นปิดที่ระดับ 7.05 บาท เมื่อวันที่ 27 ธ.ค.60

ทั้งนี้ ราคาหุ้น APCS ปรับตัวเพิ่มขึ้นในช่วงเช้าวันนี้ หลังบริษัทรายงานผลการดำเนินงานปี 60 สิ้นสุดวันที่ 31 ธ.ค.60 (รวมบริษัทย่อย) ดังนี้

โดยผลการดำเนินงานประจำปี 60 มีผลกำไรเพิ่มขึ้น เนื่องจากรายได้จากการขายและการให้บริการเพิ่มขึ้นจำนวน 61.2 ลบ. หรือคิดเป็น 6.3% รายได้ก่อสร้างเพิ่มขึ้นจำนวน 238.6 ลบ. หรือคิดเป็น 1,538.6% ขณะที่ต้นทุนทางการเงินลดลงจำนวน 9 ลบ. หรือคิดเป็น 49.7%
อีกทั้งกำไรจากการดำเนินงานเพิ่มขึ้นจำนวน 109.9 ลบ. หรือคิดเป็น 417.9% และกำไรส่วนที่เป็นของผู้ถือหุ้นบริษัท เพิ่มขึ้น จำนวน 113.9 ลบ. หรือคิดเป็น 330.1%
 